Rime diverse in lengua zeneise/Ri costumi, e re lengue hemo cangié
Ri costumi, e re lengue hemo cangié
Puoe che re gonne chiù n'usemo chie
Che galere dighemo a re garie
E fradelli dighemo a nostri fré,
E scarpe ancon dighemo a ri cazé
E insalatinna à l'insisamme assie
Si che un vegio zeneize come mie
Questi tuschen no intende azeneizé.
E pá che lengue d'atri haora gustemo
In bocca chiù dre nostre tutti quenti
Ch'ogn'un re lengue d'atri in bocca vuoe,
Ni maraveggia è zà se cangiamenti
De lengue, e d'ogni cosa femo ancuoe
Perchè a fá cangi tutti avié semo.
lij_Latn lij_Latn scn_Latn lij_Latn ita_Latn lij_Latn fur_Latn ita_Latn lij_Latn lij_Latn ita_Latn lij_Latn lij_Latn vec_Latn lij_Latn